Diari Oficial de la Generalitat Valenciana


Sumari del DOGV 8691, del 04-12-2019 (2019/9352)

Notificació de la sentència dictada en el judici verbal número 709/2018.
------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9352


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el judici verbal número 709/2018. [2019/9352]  
Pedro Moya Donate, lletrat de l'Administració de justícia del Jutjat de Primera Instància número 7 de Castelló, faig saber que, en el judici verbal visites avis número 709/2018, s'ha dictat la resolució que té el text que, literalment, és com segueix:  
  
«Dispositiva  
Estime parcialment la demanda formulada per Inmaculada Guimerá Muñoz, representada per la procuradora la senyora Serrano Calduch i defensada per la lletrada la senyora Esteller Boix; contra Inmaculada Martí Guimerá, representada per la procuradora la senyora Baute Hernández i defensada per la lletrada la senyora López López, Rodrigo Andrés García García, representat per la procuradora la senyora López Roch i defensat per la lletrada la senyora Guimerá Muñoz, i contra Diego David Ruiz Rosado, declarats en rebel·lia, i amb el Ministeri Fiscal com a part, fixe les mesures següents:  
El règim de visites entre Inmaculada Guimera Muñoz i els seus nets M. O. G. M. i M. J. R. M., nascuts respectivament el 31 d'agost de 2010 i el 30 d'abril de 2013, serà el següent, en què l'àvia haurà de respectar les pautes i normes educatives consensuades pels progenitors:  
- Caps de setmana: un dia al mes que, a falta d'un acord, serà l'últim dissabte del mes en què la custòdia dels dos menors corresponga a la mare, des de les 12.00 hores i fins a les 20.00 hores. Els menors hauran de ser recollits i reintegrats en el domicili matern.  
Transcorreguts sis mesos des de la data d'aquesta resolució, la visita del cap de setmana serà amb pernoctacions, des del dissabte a les 12.00 hores fins al diumenge a les 10.00 hores. Els menors hauran de ser recollits i reintegrats en el domicili matern.  
- Una vesprada entre setmana que, a falta d'un acord, serà els dimecres. Des de l'eixida del centre escolar o la conclusió de l'activitat extraescolar fins a les 20.00 hores, en què l'àvia reintegrarà els menors en el domicili on pernocten aquest dia.  
Durant els períodes de vacances, el règim quedarà suspés si els menors fan algun viatge o estada fora de la província de residència.  
  
No és procedent la imposició a costes.  
  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn). El recurs ha d'interposar-se per mitjà d'un escrit presentat en aquest jutjat en el termini de 20 dies, i en aquest han d'exposar-se les al·legacions en què base la impugnació, a més de citar la resolució apel·lada i els pronunciaments que impugna (art. 458.2 LEC). De conformitat amb el que es disposa en la disposició addicional quinzena de la Llei orgànica del poder judicial, quan s'anuncie o es prepare aquest recurs, s'ha d'acreditar la constitució d'un depòsit de 50 euros mitjançant l'ingrés en el compte de depòsits i consignacions d'aquest jutjat.  
Aquesta és la meua sentència, que pronuncie, mane i signe.»  
Publicació La sentència anterior ha sigut donada, llegida i publicada pel jutge/essa que la va dictar, mentre celebrava audiència pública en el mateix dia de la data, i jo, el lletrat de l'Administració de justícia, en done fe, a Castelló.  
Atés que es desconeix el domicili o la residència actuals de la part demandada, per sentència de data 11 de juliol de 2019, el lletrat de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ordene la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de la sentència a la part condemnada, Diego David Ruiz Rosado.  
  
Castelló de la Plana, 12 de juliol de 2019.- El lletrat de l'Administració de justícia: Pedro Moya Donate.